 బెంగళూరు ఆంధ్రజ్యోతి,: మైసూరు శివారు శాదనహళ్ళి గ్రామ పరిధిలోని ఓ పొలంలో మంటలు వస్తుండడం విషాదానికి దారి తీసింది. రెండు రోజులుగా సోమణ్ణ అనే రైతు పొలంలోని 20 సెంట్ల విస్తీర్ణంలో పొగమంటలు వస్తున్నాయి. భూమి ఇసుక తరహాలో మారిపోయింది. ఆ ప్రదేశంలో ఎలాంటి వస్తువులు వేసినా క్షణాల్లో కరిగిపోతున్నాయి. ఇనుప కడ్డీలుసైతం కరిగిపోతుండడంతో స్థానికులు భయపడుతున్నారు. నీరు చల్లినా మంటలు చెలరేగుతున్నాయి. రెండు రోజుల క్రితం భూమిలో పొగలు వచ్చాయి. ఆ సమయంలో గ్రామానికి చెందిన హర్షల్ అనే బాలుడు బహిర్భూమికి వెళ్ళి.. ఆ ప్రదేశంలో కాళ్లు పెట్టాడు. దీంతో శరీరం తీవ్రంగా కాలిపోగా.. మైసూరు కె.ఆర్.ఆస్పత్రిలో చికిత్స పొందుతూ సోమవారం మృతి చెందాడు. జిల్లా కలెక్టర్ రణదీప్ సంఘటనా స్థలాన్ని పరిశీలించి నిషేధాజ్ఞలు జారీ చేశారు. సోమవారం ఉదయం మంత్రి మహదేవప్ప ఆ ప్రాంతాన్ని సందర్శించారు. జియాలజిస్టులు, పరిశోధకులు గ్రామానికి పరుగులు తీస్తున్నారు. మైసూరులోని ఆర్బీఐ ప్రింటింగ్ ప్రెస్ నుంచి రసాయన వ్యర్థాలను వేయడం వల్లే ఈ పరిణామాలు చోటు చేసుకున్నాయని స్థానికులు ఆరోపిస్తున్నారు.
 bengaluru aandhrajyoti,: maisuru shivaaru saadanahalli grama paridhilooni oo polamlo mantalu vastundadam vishaadaaniki daari teesindi. rendu rojulugaa somanna ane raitu polamlooni 20 sentla vistiirnamlo pogamantalu vastunnaayi. bhoomi isuka tarahaalo maaripoyindi. aa pradesamlo elanti vastuvulu vesina kshanaallo karigipotunnayi. inupa kaddiilusaitam karigipotundadamto sthaanikulu bhayapadutunnaru. neeru challina mantalu chelaregutunnayi. rendu rojula kritam bhoomilo pogalu vachayi. aa samayamlo graamaaniki chendina harshal ane baludu bahirbhoomiki velli.. aa pradesamlo kaallu pettaadu. deentho sareeram teevramgaa kaalipogaa.. maisuru ke.ar.aaspatrilo chikitsa pondutuu somavaram mruti chendaadu. jilla kalektar ranadip sanghatanaa sthalaanni pariseelinchi nishedhaagnalu jaarii chesaru. somavaram udayam mantri mahadevappa aa praantaanni sandarsinchaaru. jialajistulu, parisodhakulu graamaaniki parugulu teestunnaaru. maisurulooni arbi printing press nunchi rasayana vyardhaalanu veyadam valle ee parinaamaalu chotu chesukunnayani sthaanikulu aaropistunnaaru.